În urma analizării contestaţiei depuse de domnişoara MĂLINA GLOABĂ, candidat la concursul pentru ocuparea postului de şef birou marketing, în urma finalizării procesului de recrutare şi selecţie derulat la nivelul Companiei, **se respinge** pentru următoarele motive:

* Selecţia candidaţilor s-a desfăşurat în conformitate cu prevederile procedurii anunţate, prin intermediul a două etape, respectiv proba scrisă şi proba interviului, cu membri comisiei şi ulterior cu directorul general, aspecte precizate în cadrul primei etape a interviului şi necontestate de candidată, deci acceptate;
* Anunţarea rezultatelor s-a făcut potrivit aceleiaşi proceduri cu menţiunea “admis” sau “respins”.
* În cadrul interviului cu comisia de selecţie s-a avut în vedere verificarea cunoştinţelor profesionale specifice domeniului, ulterior directorul general urmărind verificarea capabilităţilor manageriale şi leadershipul de care candidatul dă dovadă. Rolul comisiei de selecţie şi indiscutabil al directorului general a fost în mod evident acela de a selecta candidatul care corespunde cel mai bine necesităţilor companiei şi cerinţelor specifice postului.
* Elementele avute în vedere în cadrul celei de-a doua etape a interviului au fost următoarele:
	+ Experienţa profesională în domeniul de referinţă în strictă corelare cu activitatea desfăşurată într-o zonă de producţie, de preferat industrială, având în vedere specificul activităţilor desfăşurate de către C.N. ROMARM S.A.
	+ Cunoştinţe şi abilităţi de promovare şi identificare a canalelor de promovare specifice produselor industriale;
	+ Capacitatea de a identifica şi aplica permanent noi mecanisme de marketing corespunzătoare oportunităţilor oferite de piaţă, în special pentru pieţe atipice şi de produse speciale conform specificului C.N. ROMARM S.A.;
	+ Abilităţi manageriale în conducerea unor colective cu formare eminamente tehnică sau cu valenţe în zona tehnică, având în vedere implicarea permanentă în relaţionarea comercială cu producătorii industriali, dar şi cu departamentele tehnice şi de achiziţii ale clienţilor.
* Niciuna dintre candidatele selectate pentru a participa la a doua etapă a interviului nu a întrunit aptitudinile şi nivelul de cunoştinţe necesare şi suficiente pentru a corespunde profilului căutat de C.N. ROMARM S.A. pentru postul de şef birou marketing.

**COMISIA DE CONTESTAŢII**

**22.03.2021**